དེ་ནས་བཟུང་སྐུ་འབུམ་དགོན་གཞུང་དང་སྒར་བ་མང་པོས་མཐུན་རྐྱེན་སྦྱར་ཏེ་དཔལ་དུས་ཀྱི་འཁོར་ལོའི་སྒྲུབ་མཆོད་ཆེན་མོ་བར་མ་ཆད་པར་ཚོགས་ལ།ང་བརྒྱད་དང་རིག་གསར་གྱི་གོད་ཆག་གིས་བོད་ཡུལ་སྤྱི་དང་འདྲ་བར་ཆོས་སྡེ་གང་ལ་ཉམས་ཆག་བྱུང་བ་དང་བསྟུན།དུས་འཁོར་གྱི་སྒྲུབ་མཆོད་འདི་ཡང་ལོ་ངོ་མང་པོའི་རིང་ཚོགས་མ་ཐུབ་པར་གྱུར།ཆོས་སྒོ་ཕྱེས་རྗེས་སྐྱབས་རྗེ་ཡོངས་འཛིན་རྒྱ་ཡག་རིན་པོ་ཆེ་དང་སྐྱབས་རྗེ་དགེ་ཀྱཱ་རིན་པོ་ཆེ།སྐྱབས་རྗེ་ཨ་ཀྱཱ་རིན་པོ་ཆེ་སོགས་དམ་པ་དུ་མའི་ཐུགས་རྗེའི་བཀའ་དྲིན་ལ་བརྟེན་ནས་སླར་ཡང་དཔལ་དུས་ཀྱི་འཁོར་ལོའི་སྒྲུབ་མཆོད་འདི་ཉིད་ཉམས་གསོས་བགྱིས་ཏེ་སྔར་གྱི་ཕྱག་སྲོལ་ཇི་ལྟ་བ་བཞིན་བཙུགས།